
ANUNȚ


Grădinița cu Program Prelungit nr. 16 Târgoviște, județul Dâmbovița, în conformitate cu prevederile Legii învățământului preuniversitar nr. 198/2023, cu modificările și completările ulterioare, și ale Hotărârii Guvernului nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, organizează concurs pentru ocuparea următorului post contractual vacant:

1. ADMINISTRATOR DE PATRIMONIU 
· 1 post vacant;
· Categoria: personal didactic auxiliar;
· Durata contractului: perioadă nedeterminată;
· Norma de lucru: 1 normă;
· Gradul profesional: de execuție


CONCURSUL VA CONSTA ÎN URMĂTOARELE PROBE:
· ADMINISTRATOR DE PATRIMONIU
1.	Selecția dosarelor - admis/respins;
2.   Proba scrisă 
3.   Interviu 

Observații:
[bookmark: _GoBack]* La proba scrisă și la interviu se acordă câte 100 puncte/fiecare
* Se pot prezenta la următoarea etapă numai candidații declarați admiși la etapa precedentă.
* Candidații sunt declarați admiși la fiecare probă dacă au obținut cel puțin 50 puncte.
* Punctajul final se calculează ca medie aritmetică a rezultatelor obținute în cadrul probelor.

CONDIȚII GENERALE DE ÎNSCRIERE ȘI PARTICIPARE:
a)  are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

· CONDIȚII SPECIFICE ADMINISTRATOR DE PATRIMONIU: 
· nivelul studiilor - studii superioare absolvite cu diplomă de licență sau echivalentă, corespunzătoare funcției de inginer sau economist, în conformitate cu prevederile art. 193 alin. (1) lit. l) din Legea învățământului preuniversitar nr. 198/2023, cu modificările și completările ulterioare.
· vechime în muncă - nu este obligatorie
· cunoștințe IT, competențe dovedite de operare pe calculator (pachetul MS Office, Word, Excel);
· abilități de comunicare, relaționare, coordonare;
· capacitate de gestionare a timpului și priorităților.


DOSARUL DE CONCURS 
Pentru înscrierea la concurs, candidații vor prezenta un dosar de concurs care va conține următoarele documente: 
a) Cerere de înscriere la concurs adresată directorului Grădiniței cu program prelungit nr. 16, Târgovişte;
b) Copia actului de identitate sau orice alt document care atestă identitatea, potrivit legii, după caz;
c) Copia certificatului de căsătorie sau a altui document prin care s-a realizat schimbarea de nume, după caz;
d) Copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de instituţia publică;
e) Cazierul judiciar;
f) Certificatul de integritate comportamentală din care să reiasă că nu s-au comis infracțiuni  prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
g) Certificat medical eliberat de medicul specialist de medicina muncii, conform modelului prevăzut în anexa nr. 1 la Ordinul comun MS/MEC nr. 55/3.335/2026, care atestă aptitudinea medicală pentru exercitarea funcției didactice auxiliare, respectiv administrative;
h) Certificatul de integritate comportamentalǎ, în condițiile Legii nr. 118/2019, din care sǎ rezulte cǎ persoana nu figureazǎ cu înscrieri pentru infracțiunile incompatibile cu ocuparea postului;
i) curriculum vitae, redactat conform H.G. nr. 1021/26.06.2004;
· Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii.
· Copia actului de identitate, copiile documentelor de studii și carnetul de muncă sau, după caz, adeverințele care atestă vechimea vor fi prezentate și în original în vederea verificării conformității copiilor cu acestea.
· Dosarul trebuie să cuprindă toate documentele şi în ordinea enumerată mai sus.

CALENDARUL CONCURSULUI:
1. Depunerea dosarelor la secretariatul grădiniței în perioada 29 octombrie-12 noiembrie 2026, în zilele lucrătoare în intervalul orar 10:00 - 14:00;
2. Selecția dosarelor depuse: 12.11.2026;
3. Afișarea rezultatelor în urma selecției dosarelor: 12.11.2026, ora 16:00;
4. Depunerea contestațiilor în urma selecției dosarelor: 13.11.2026, ora 10:00-12:00;
5. Afișarea rezultatelor după soluționarea contestațiilor în urma contestațiilor,13.11.2026, ora 16:00;
6. Susținerea probei scrise (sediul unității): 16.11.2026, ora 09:00-12:00 (candidații se vor prezenta la sediul unității cu cel puțin o oră înainte de începerea concursului);
7. Afișarea rezultatelor probei scrise: 16.11.2026, ora 15:00;
8. Depunerea contestațiilor în urma susținerii probei scrise: 17.11.2026, ora 10:00 - 12:00;
9. Afișarea rezultatelor contestațiilor în urma susținerii probei scrise: 17.11.2026, ora 15:00;
10. Susținere interviu (sediul unității): 18.11.2026, ora 09:00 - 12:00;
11. Afișarea rezultatelor interviului: 18.11.2026, ora 15:00;
12. Depunerea contestațiilor în urma susținerii interviului  18.11.2026, ora 15:00-16:00;
13. Afișarea rezultatelor după soluționarea contestațiilor în urma susținerii interviului: 19.11.2026, ora 12:00;
14. Afișarea rezultatelor finale: 19.11.2026, ora 16:00.

Relaţii suplimentare la secretariatul instituţiei. 

BIBLIOGRAFIE ADMINISTRATOR DE PATRIMONIU: 
1. Legislație administrativă și organizare școlară 
· Legea Învățământului Preuniversitar nr. 198/2023, cu modificările și completările ulterioare ;
· Ordinul nr. 5726/2024 privind aprobarea Regulamentului-cadru de organizare şi funcţionare a unităţilor de învăţământ preuniversitar (ROFUIP), cu modificările și completările ulterioare ;
· Legea nr. 53/2003 – Codul Muncii, republicată, cu modificările și completările ulterioare (drepturi, obligații, disciplina muncii, programul de lucru și concediile personalului din subordine);
· Ordinul M.E. nr. 6143/2011 privind aprobarea Metodologiei de evaluare anuală a activităţii personalului didactic şi didactic auxiliar cu modificările și completările ulterioare (necesar pentru indicatorii de performanță și evaluare);
· Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar cu modificările și completările ulterioare (reglementează concursurile de angajare și promovare);
· Ordinul SGG nr. 600/2018 pentru aprobarea Codului controlului intern managerial al entităţilor publice (SCIM) cu modificările și completările ulterioare (pentru elaborarea procedurilor operaționale ale serviciului administrativ menționate în fișă). 
· Ordinul MS nr. 1456/2020 reglementează normele de igienă pentru unitățile de ocrotire, educare, instruire, odihnă și recreere a copiilor și tinerilor;
· Ordinul nr. 541/2025 al Ministerului Sănătății reglementează lista alimentelor nerecomandate preșcolarilor și școlarilor și stabilește principiile unei alimentații sănătoase în unitățile de învățământ preuniversitar;
2. Gestiune, inventariere și bunuri materiale 
Actele cheie pentru recepția bunurilor (NIR), înregistrarea lor, evidența consumurilor și gestionarea directă a patrimoniului unității. 
· Legea nr. 22/1969 privind angajarea gestionarilor, constituirea de garanții și răspunderea în legătură cu gestionarea bunurilor cu modificările și completările ulterioare (actul fundamental privind răspunderea materială și civilă);
· Legea nr. 70/2015 pentru întărirea disciplinei financiare privind operațiunile de încasări și plăți în numerar, cu modificările și completările ulterioare (reglementează operațiunile de casă, plățile, încasările și plafoanele actuale de numerar în lei);
· Ordinul MFP nr. 2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii cu modificările și completările ulterioare (ghidul obligatoriu pentru inventarierea anuală faptică cerută în fișă);
· Legea Contabilității nr. 82/1991, republicată, cu modificările și completările ulterioare (secțiunile privind documentele justificative și circuitul acestora către Compartimentul Financiar-Contabil);
· Ordinul MFP nr. 2634/2015 privind documentele financiar-contabile, cu modificările și completările ulterioare (modelele oficiale și normele de completare pentru documentele de gestiune: NIR, Bon de consum, Fișă de magazie, Registrul numerelor de inventar);
· Hotărârea Guvernului nr. 276/2013 privind stabilirea valorii de intrare a mijloacelor fixe, corelată cu modificările pragurilor valorice aduse prin Ordonanța de urgență a Guvernului nr. 8/2026.
3. Achiziții Publice 
Pentru atribuțiile legate de întocmirea proiectului anual de achiziții (PAAP), documentații de atribuire și calitatea de membru în comisiile de analiză a ofertelor. 
· Legea nr. 98/2016 privind achizițiile publice, cu modificările și completările ulterioare (în special regulile privind achiziția directă și pragurile valorice). 
· Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică cu modificările și completările ulterioare. 
4. Securitate în Muncă (SSM) și Situații de Urgență (SU / PSI) 
Acoperă integral obligațiile din anexa fișei postului privind verificarea instalațiilor, prevenirea incendiilor și degajarea căilor de acces. 
· Legea securităţii şi sănătăţii în muncă nr. 319/2006, cu modificările și completările ulterioare. 
· Hotărârea Guvernului nr. 1425/2006 pentru aprobarea Normelor metodologice de aplicare a prevederilor Legii nr. 319/2006 cu modificările și completările ulterioare. 
· Legea nr. 307/2006 privind apărarea împotriva incendiilor, cu modificările și completările ulterioare. 
· Ordinul MAI nr. 163/2007 pentru aprobarea Normelor generale de apărare împotriva incendiilor cu modificările și completările ulterioare. 
· Legea nr. 481/2004 privind protecţia civilă, cu modificările și completările ulterioare (pentru planurile de evacuare și dezastre). 
5. Programe Guvernamentale Specifice 
· Hotărârea Guvernului nr. 652/2023 privind aprobarea Programului pentru şcoli al României cu modificările și completările ulterioare (reglementează distribuția produselor lactate, de panificație și a fructelor pentru elevi). 

                                                                                               Director, 
                                                                                                 Prof. Dr. Mariana LEAFU

